Publication: Magyar Közlöny
Issue: MK-2002-153 (Year: 2002, Number: 153)
Era: 1990-2004
Section: 1994. 01.28.). Magyarországon lásd még az 52/2000. (XII.27.) GM rendeletet.
Paragraph Index: 1199

a) A mintákat szabadon le kell ejteni merev, nem rugalmas, sík, vízszintes felületre 9 m magasságból. Ha a minták láda formájúak, öt ejtést kell az alábbi sorrendben végezni: (i) laposan a fenéklapra, (ii) laposan a tetõlapra, (iii) laposan a hosszanti oldallapra, (iv) laposan a rövidebbik oldallapra, (v) valamelyik sarokra. Ha a minták hordó alakúak, három ejtést kell az alábbi sorrendben végezni: (vi) átlósan a felsõ peremre oly módon, hogy a tömegközéppont függõlegesen a felütközési pont felett legyen, (vii) átlósan a fenékperemre, (viii) laposan a palástra. A megfelelõ ejtési sorozatot követõen az elsõdleges tartály(ok)ból semmi sem szivároghat ki és azoknak a másodlagos csomagolásban a felszívóképes anyag által védve kell maradniuk. Megjegyzés: Bár a mintát a megkívánt helyzetben kell elengedni, elfogadható, ha aerodinamikai okokból a felütközés nem ebben a helyzetben történik.

Source: https://magyarkozlony.hu/hivatalos-lapok/5edcf8da753b633d66a6a31517ab04bd8bf2bc4b/dokumentumok/0b8210bca184acf3f7154a86bac77f26215747f7/letoltes